****

**Arbejdsdag 2. juni kl. 10**

Arbejdsdagen som varslet på generalforsamlingen (4. maj) blev aflyst, vi planlægger en ny arbejdsdag den **2. juni kl. 10:00,** hvor vi skal have plantet, luget og gjort gården fin til sommeren. Så kom og vær med - det er en hyggelig anledning til at lære naboerne lidt bedre at kende. Der serveres gratis frokost med vand og kaffe.

**Gamle løg…**

Når potterne med påskeliljer og andre løg er ved at være udtjente indenfor eller i altankasserne, så læg dem ud i spanden i det midterste skraldeskur, så de kan blive plantet ud rundt omkring i gården og forhåbentlig bringe glæde igen næste år ☺

**Hvem lukker du ind?**

Husk at holde gadedøre og porten lukket og tænk over hvem du lukker ind, så vi undgår tyverier og ubudne gæster.

**Vores dejlige gård**

Det er dejligt at se gården ”komme til live” igen nu da vejret endelig er blevet til udeliv. Vores dejlige gård rummer mange muligheder, både for børn og voksne, her er et par stykker af dem:

* Terrasserne med borde og bænke indbyder til hygge og grill, når vejret er til det. Der må gerne flyttes rundt på borde og bænke, men det vil være super, hvis de stilles tilbage igen. Foreningen har 3 store Weber kugle-griller, mærket med ”Solbjerg” på det ene ben. Disse står rundt på terrasserne og er til fælles brug og glæde. Velbekomme!
* Petangue-banen er åben for alle interesserede, der ligger kugler m.m. i skabet bag redskabsskuret ved siden af banen. Gadedørsnøglen passer til skabet.
* Legepladsen, sandkassen og græsplænerne bliver aktivt brugt af både store og små børn. Bag sandkassen er en lille plads til børnecykler, løbehjul og legetøj til fælles brug. Husk navn på alt legetøj, cykler osv. - også selvom det er til fælles brug.
* Fodboldmålene, som blev indkøbt sidste år bruges aktivt til glæde for alle – ikke mindst vores græsplæne. Husk at flytte dem lidt rundt, så vi undgår at skulle afspærre dele af plænerne i år på grund af slid. Plastik-bolde er velkomne, men husk lige at lade læderbolde og støvler med knopper blive i lejligheden, tak.

**God fornøjelse!**

**Tak for sidst**

Det er godt nok længe siden, men vi vil alligevel sige stor tak for sidst til årets fastelavnsfest. Den var, som altid, meget populær for både børn og voksne, og festudvalget leverede et rigtig fint arrangement – Tak for det ☺

**Sommerfest**

…og når nu vi er ved det, så er sommeren snart over os (forhåbentlig). Der er ikke fastsat en dato for årets sommerfest endnu, men festudvalget informerer og inviterer når der er mere nyt. Der er forresten ledige pladser i festudvalget, så kontakt festudvalget@absolbjerg.dk, hvis du har lyst til at deltage.

**Kemikalie-affald skal i storskraldsrummet**

Der bliver (gen-)opsat en hylde i storskraldsrummet til kemikalier, så vær søde at sætte kemikalieaffald, maling osv. ind i storskraldsrummet på hylden, så de ikke står hvor børnene kan komme til dem. Tak.

**Skodder på gaden – NEJ TAK!**

Husk at tage cigaretskoddet med dig, når du er færdig med at ryge på gaden, såvel som i gården. I gården er der opsat skraldespande med askebæger på terrasserne, på gaden må du selv sørge for at tage dit skod med dig ☺

**Sommerferieplaner**

Bestyrelsen holder ferie i juli og august måned, hvor der ikke vil være kontortid og kun vil blive besvaret mail i begrænset omfang.

**Salg af lejligheder**

Hvis du går med salgstanker, så husk at vurderingsmanden holder ferie i juli måned. Du kan få mere information omkring salg og salgsprocedurer på hjemmesiden [www.absolbjerg.dk](http://www.absolbjerg.dk).

**Administrator og indbetalinger**

Administrator kan ikke længere håndtere kontant indbetaling på grund af ændret praksis i Den Danske Bank. Det vil sige at alle skal være tilmeldt elektronisk indbetaling.

Telefonliste

#### Ejendomskontoret

|  |  |
| --- | --- |
| Telefon | 38 89 02 08 |
| E-mail | absolbjerg@absolbjerg.dk  |
| Hjemmeside | [www.absolbjerg.dk](http://www.absolbjerg.dk)  |
|  |  |

Ejendomskontoret har åbent for personlig henvendelse 1. mandag i måneden, mellem Kl. 18.30 og 20.00. To bestyrelsesmedlemmer vil være til stede.

*Husk at bestyrelsen holder ferie i juli og august.*

Bestyrelsen

|  |  |  |
| --- | --- | --- |
| Formand | Flemming Lübbers | 20 92 17 82 |
| Næstformand | Jacek Møller | 41 41 52 36 |
| Kasserer | Ria Kjær |  |
| Sekretær | Helle Kristensen |  |
| Best.medlem | Niels Thorsdam |  |

Varmemester

|  |  |
| --- | --- |
| Telefon | (i kontortiden) 38 89 02 08 |
| Mobiltelefon | 81 71 48 06 |
| E-mail | varmemester@absolbjerg.dk  |
|  |  |

Varmemesteren kan kontaktes mandag til fredag mellem kl. 12.00 og 12.30. Post afleveres Bellahøjvej 108.

Administrators kontor

|  |  |
| --- | --- |
| Telefon | 38 28 43 12 |
| E-mail | jura@brh-advokater.dk |

**Festudvalg**

 E-mail festudvalget@absolbjerg.dk